- Armeijan kutsunnat tekevät tasa-arvokasvatuksen naurunalaiseksi, lukion opettajana toimiva Kotro kirjoittaa.

Lukion opettaja ja opetusalan eettisen neuvottelukunnan puheenjohtaja

Arno Kotro

arvostelee STTK:n tasa-arvopamfletissa

Miehen tasa-arvo

yleistä asevelvollisuutta.

Asevelvollisuuden lakkauttamiseen tähdänneen

Ohi on

-kampanjan aktiiveihin kuulunut Kotro ihmettelee, miksi

"

päivänselvä tasa-arvorikkomus ei näytä kiinnostavan

"

päättäjiä ja mediaa.

Arno Kotron mukaan kouluissa pitää opettaa, että naiset ja miehet ovat yhdenvertaisia ja heille kuuluu sama laki.Jos olet poika, etkä halua sen enempää armeijaan kuin siviilipalvelukseen, älä mene. Jos olet tyttö ja haluat armeijaan, mene ihmeessä. Sen sijaan opettaja, joka sanoo, että miesten pitää mennä armeijaan tai sivariin, on kuin rotulakeja puolustava amerikkalaisopettaja 1950-luvun Alabamassa. JOEL MAISALMI

- Armeija on tasa-arvopolitiikan sokea piste, no go -aihe vailla vertaa, lukion opettajana ja opetusalan eettisen neuvottelukunnan puheenjohtajana toimiva Arno Kotro kirjoittaa STTK:n Miehen tasa-arvo -pamfletissa.

Kotro kertoo seuraavansa lukion opettajana, kuinka armeijan kutsunnat tekevät tasa-arvokasvatuksen naurunalaiseksi.

- Ensin olemme kertoneet, että ketään ei saa syrjiä sukupuolen vuoksi eikä ole erikseen naisten ja miesten töitä. Sitten tulevat kutsunnat, mahdollisimman pahaan aikaan. Valtiovalta istuttaa tulevaisuuttaan miettivien nuorten päähän ajatuksen, että naiset ja miehet ovat perusteellisella tavalla erilaisia. Selitä siinä sitten, että sukupuolen ei pidä ohjata valintoja.

Kotro ihmettelee, miksi " päivänselvä tasa-arvorikkomus ei näytä kiinnostavan " päättäjiä ja mediaa.

- Eduskunnan oikeusasiamies ei ole havahtunut siihen, että asevelvollisuuslaki rikkoo perustuslain yhdenvertaisuuspykälää, ei myöskään oikeuskansleri, perustuslakivaliokunta tai tasa-arvoviranomainen. Poliitikot haluavat vaieta asian. Media on hipihiljaa, Kotro jatkaa.

Kritiikkiä Stubbille ja Biaudetlle

Hiljaisuuden hyvänä puolena Kotro pitää sitä, että " kun jokin virallinen taho asiasta lausahtaa, saamme kuulla päättömyyksiä " .

- Klassikkosarjaan nousee yhdenvertaisuuskysymyksiin paneutuneen Eva Biaudet’n näkemys. Hänen mukaansa miesten asevelvollisuus syrjii naisia, koska miehet saavat ilmaisen terveystarkastuksen. Alexander Stubb puolestaan pääministerinä linjasi, että miesten asevelvollisuus ei ole tasa-arvo-ongelma, sillä se on perinne, ja perinteistä täytyy pitää kiinni, Kotro kirjoittaa.

Kotro on käyttänyt Biaudet-esimerkkiä aiemminkin, muun muassa Kanava-lehdessä huhtikuussa 2014, jossa hän kertasi kokemuksiaan Ohi on -kampanjan tiimoilta. Suomen sotilaallista liittoutumista kannattava Kotro oli yksi asevelvollisuuden lakkauttamiseen tähtäävän kampanjan aktiiveista.

Kansalaisaloitteen tueksi saatiin kerättyä vain 7533 nimeä.

- Ilma oli sakeanaan nimittelyä ja tahallista ja tahatonta väärinymmärtämistä, Kotro kuvaili kansalaisaloitteen herättämää keskustelua Kanavassa.